РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 19

от заседание на комисия ”Управление на собствеността”
към Пленума на Висшия съдебен съвет, проведено на 22.03.2017 г.

Днес, 22.03.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       Розалин Трендафилов
                                                                                       Милка Итова
                                                                                       Димитър Узунов
                                                                                       Юлиана Колева

           От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС, инж. Дениза Павлова – главен експерт в дирекция „Управление на собствеността”, инж. Добромира Димитрова – главен експерт в дирекция „Управление на собствеността”, Лидия Кирилова – главен експерт в дирекция „Управление на собствеността” и Владимир Димитров – старши експерт - юрист в дирекция „Управление на собствеността“.

1, ОТНОСНО: Искане от председателя на Административен съд гр. Габрово за отпускане на финансови средства за изграждането на противообледенителна инсталация във връзка със снегозадържане по покривна конструкция и появили се течове в сграда, предоставена за ползване на Административен съд Габрово, находяща се на ул. „Райчо Каролев“ № 4.

Приложение: Доклад от инж. Дениза Павлова – главен експерт в дирекция „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ОТЛАГА разглеждането на т. 1 от настоящия дневен ред до извършване на вътрешно компенсирана корекция по § 51-00 „Основен ремонт на дълготрайни материални активи” в Инвестиционната програма на ВСС за 2017 г.

2, ОТНОСНО: Писмо от инж. Димитър Делчев – управител на „Деметра Проект” ЕООД относно представена оферта за конструктивно обследване и проектиране на аварирали пристройка и основна сграда на Съдебна палата гр.  Карлово, ул. „Димитър Събев” № 4.

Приложение: Доклад от инж. Дениза Павлова – главен експерт в дирекция „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ОТЛАГА разглеждането на т. 2 от настоящия дневен ред до извършване на вътрешно компенсирана корекция по § 51-00 „Основен ремонт на дълготрайни материални активи” в Инвестиционната програма на ВСС за 2017 г.
2.2. ВЪЗЛАГА на дирекция „Управление на собствеността”, предвид аварийната ситуация в сградата на Съдебна палата гр. Карлово, находяща се на ул. „Димитър Събев” № 4, да представи мотивирано предложение за извършване на вътрешно компенсирана корекция по § 51-00 „Основен ремонт на дълготрайни материални активи” в Инвестиционната програма на ВСС за 2017 г.

     
3, ОТНОСНО: Доклад от Лидия Кирилова – главен експерт в дирекция „Управление на собствеността на съдебната власт” относно допълнение към доклад по т. 16.1. по протокол № 2/11.01.2017 г. на Комисия „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	3.1. ПРИЕМА за сведение доклада от Лидия Кирилова – главен експерт в дирекция „Управление на собствеността на съдебната власт”.
	3.2. ИЗПРАЩА доклада по т. 1 на дирекция „Бюджет и финанси” за предприемане на действия по изясняване местонахождението на актив – трафопост, изграден през 2005 г. и счетоводното му отчитане, във връзка с нанасянето му в КККР и съставянето на нов акт за публична държавна собственост с предоставени права на управление на ВСС на недвижим имот, находящ се в гр. София, ул. „Екзарх Йосиф” № 14.

4, ОТНОСНО: Създаване на обобщени компютърни документи за оптимизация на работни процеси в дирекция «Управление на собствеността на съдебната власт».

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. Възлага на Лидия Кирилова – главен експерт в дирекция „Управление на собствеността на съдебната власт” да разработи предложената таблица с информация за всички имоти и апартаменти в срок до 29.03.2017 г. с оглед реализация на икономия на средства, свързани със ЗМДТ. Същата да се представи и на дирекция БФ за използуване в законовия срок.
4.2. Възлага на дирекция УССВ да организира създаване и попълване на нова директория с цялата нужна информация съгласно предложението.
4.3. Възлага осъществяването на контрол по изпълнението на възложената дейност на Владимир Димитров - старши експерт - юрист в дирекция „Управление на собствеността“.

5, ОТНОСНО: Проект на писмо до кмета на община Благоевград за осигуряване на помещения за нуждите на Административен съд гр. Благоевград и Районна прокуратура гр. Благоевград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Възлага на председателя на КУС да проведе разговори с кмета на община Благоевград относно възможностите и условията за предоставяне на имот-общинска собственост за управление от ВСС.
5.2. ОДОБРЯВА проекта на писмо до кмета на община Благоевград за осигуряване на помещения за нуждите на Административен съд гр. Благоевград и Районна прокуратура гр. Благоевград.

6, ОТНОСНО: Писмо от Националния институт на правосъдието за определяне на лектор по първия учебен модул за административните ръководители в органите на съдебната власт „Управлението на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ОПРЕДЕЛЯ г-н Михаил Кожарев – член на Висшия съдебен съвет и председател на Комисия „Управление на собствеността“ за лектор по първия учебен модул „Управлението на собствеността” за административните ръководители в органите на съдебната власт, който ще се проведе на 29 март 2017 г.
6.2. ИЗПРАЩА решението на директора на Националния институт на правосъдието.

7, ОТНОСНО: Изменение на решение на комисия „Управление на собствеността“ по т.3 на протокол № 17/15.03.2017г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ИЗМЕНЯ  решение по т. 3 на протокол № 17/15.03.2017г. на Комисия „Управление на собствеността”, по следния начин:
ПРЕДЛАГА на Пленума на Висшия съдебен съвет да вземе следното решение: 
1. УПЪЛНОМОЩАВА административния ръководител на Административен съд гр. Видин, с оглед предоставеното право на стопанисване на част от недвижим имот в гр. Видин, ул. „Цар Симеон Велики” № 3, да подпише договор за изпълнение на СМР за ремонт на вътрешния двор. Стойността на разхода е одобрен с решение на Пленума на Висшия съдебен съвет по т. 5 на протокол № 4/02.02.2017 г.
2. ВНАСЯ предложението с направеното изменение в редовно заседание на Пленума на Висшия съдебен съвет, насрочено за 23 март 2017 г. към т. 27.

8, ОТНОСНО: Организационни въпроси, свързани с дейността на Комисия „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ВЪЗЛАГА на инж. Димитър Шиклев – директор на дирекция „Управление на собствеността на съдебната власт” да предприеме необходимите спешни действия за въвеждане в експлоатация на обект: „Преустройство на съществуваща четириетажна административна сграда за нуждите на Районен съд гр. Петрич, Районна прокуратура гр. Петрич, СИС, АВ и ОЗ „Охрана”, находяща се в гр. Петрич, ул. „Лазар Маджаров” № 3”, до 20 април 2017 г.

9, ОТНОСНО: Отмяна на решение на Комисия „Управление на собствеността”, взето по протокол № 18/20.03.2017 г., т. 1.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ОТМЕНЯ решението си, взето по протокол № 18/20.03.2017 г., т. 1 във връзка с Анализ на планираните за възлагане през настоящата година потребности, свързани с Инвестиционната програма на ВСС за 2017 г., определяне предмета на обществените поръчки, включително обособените им позиции ако има такива, определяне на реда за възлагане на поръчките и подготовка и изготвяне на пълен набор документи за обществени поръчки, както и оказване на съдействие при провеждане на процедурите.

9.2. ВЪЗЛАГА на дирекция „Управление на собствеността на съдебната власт” да изготви проект на решение, като бъдат посочени възможностите за своевременно реализиране на Инвестиционната програма на ВСС за 2017 г.

                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ